CELEX: 62008TN0525
Language: sk
Date: 2008-12-01 00:00:00
Title: Vec T-525/08: Žaloba podaná 1. decembra 2008 – Poste Italiane/Komisia

21.2.2009   
            
            
               SK
            
            
               Úradný vestník Európskej únie
            
            
               C 44/52
            
         Žaloba podaná 1. decembra 2008 – Poste Italiane/Komisia
   (Vec T-525/08)
   (2009/C 44/92)
   Jazyk konania: taliančina
   Účastníci konania
   
      Žalobkyňa: Poste Italiane SpA (Rím, Taliansko) (v zastúpení: A. Frantini, avvocato, A. Sandulli, avvocato, F. Filpo, avvocato)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               vyhovieť žalobe a zrušiť rozhodnutie Komisie zo 16. júla 2008 týkajúce sa pomoci K42/2006, ktorou Talianska republika rozhodla vykonať úročenie bežných účtov Poste Italiane u Štátnej pokladnice, zatiaľ neuverejnené v Úradnom vestníku Európskej únie,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Uvedená žaloba smeruje proti rozhodnutiu Komisie zo 16. júla 2008 týkajúcemu sa pomoci K42/2006, ktorou Talianska republika rozhodla vykonať úročenie bežných účtov Poste Italiane u Štátnej pokladnice. Týmto rozhodnutím sa vyhlásil režim štátnej pomoci týkajúci sa úročenia bežných účtov Poste Italiane u Štátnej pokladnice stanovený zákonom z 23. decembra 2005, č. 266, a dohodou medzi ministerstvom hospodárstva a financií a Poste Italiane z 23. februára 2006, ktorý mala Talianska republika zaviesť nezákonne v rozpore s článkom 88 ods. 3 Zmluvy, za nezlučiteľný so spoločným trhom a nariadil jej tejto pomoci.
   Na podporu svojich tvrdení žalobkyňa uvádza:
   
               —
            
            
               Porušenie článkov 253 a 87 ods. 1 Zmluvy ES, ku ktorému došlo nesprávnym posúdením skutkového stavu a zjavne nesprávnym posúdením, pokiaľ ide o aplikáciu kritéria obozretného dlžníka vychádzajúceho zo zavedenia úrokovej sadzby pre súkromné pôžičky.
            
         
               —
            
            
               Porušenie článku 87 ods. 1 Zmluvy ES, ku ktorému došlo na základe zjavne nesprávneho posúdenia, pokiaľ išlo o posúdenie alternatívnych investícií. Žalobkyňa v tomto smere zdôrazňuje, že počas správneho konania talianske orgány zistili, že parameter vychádzajúci z dohody, ktorý sa viaže na správu hotovosti pochádzajúcej z poštového výnosu, znevýhodňuje Poste vo vzťahu k možnosti získať správu aktív a nezabezpečuje žiadnu „výhodu“ v zmysle článku 87 Zmluvy ES.
            
         Žalobkyňa sa v tomto bode odvoláva na dosah štúdie RBS a na názory finančných sprostredkovateľov, ako aj na porovnanie správy typu trading system so správou hotovosti podmienok poistenia Poste Vita, so správou fondu Efiposte, francúzskej spoločnosti, kontrolovanej Poste, a s dlhovými nákladmi Štátnej pokladnice.
   
               —
            
            
               Porušenie článkov 253 a 87 ods. 1 ES z dôvodu nedostatku odôvodnenia a zjavne nesprávneho posúdenia, článku 12 ES z dôvodu diskriminácie, ako aj zásad legitímneho očakávania a právnej istoty, pokiaľ ide o neexistenciu analýzy výhod a skreslenia hospodárskej súťaže v kontexte úlohy všeobecnej služby, ktorú má Poste.
            
         
               —
            
            
               Porušenie všeobecných zásad legitímnej dôvery, právnej istoty a proporcionality z dôvodu nariadenia vrátenia údajnej pomoci od subjektov, ktoré z nej mali prospech.